จากพะเยามุ่งหน้าไปลำปาง ต้องผ่านกว๊านพะเยา เลยลองหาร้านแวะมื้อเที่ยงค่ะ เจอร้านนี้รีวิวดี ก็ไปลองกัน 

ร้านอยู่ติดกว๊านพะเยานะคะ มีที่จอดรถกว้างขวาง ร้านน่ารัก มีที่นั่งทั้งติดแอร์และไม่ติดแอร์ ช่วงที่ไป อากาศสบายๆ เลยเลือกนั่งโซนนอกกัน 

เนื่องจากหิวกันมาก สั่งอาหารหลายอย่างเลยค่ะ

1. กุ้งฝอยทอด .. กรอบอร่อย ทานเพลินมากๆ ค่ะ

2. ออร์เดิฟเมือง .. มาถาดใหญ่ มีสารพัดสิ่งเลยค่ะ แต่จานนี้เฉยๆ นะคะ แคบหมู หมูยอ ไข่เยี่ยวม้ารสชาติธรรมดา น้ำพริกหนุ่่มก็รสอ่อน

3. ลาบคั่วหมู .. มาจานใหญ่เลยค่ะ อร่อยมากกกกกกก เครื่องในเยอะไปนิด เราชอบนะคะ แต่พี่สาวไม่ทานเครื่องใน นางสั่งมาอีกจานขอหมูล้วน เราว่าไม่นัวเท่าแบบที่มีเครื่องใน

4. แกงฮังเล .. อร่อยมากกกก (อีกแล้ว 555) แต่อร่อยจริงๆ ค่ะ ออกรสเปรี้ยวนิด หวานหน่อย หมูก็นิ่มมากๆ ติดใจเลยค่ะ

5. ปีกไก่ทอด .. ทอดมาร้อนๆ กรอบนอก นุ่มใน ไก่หมักมาดี อร่อยค่ะ

6. ปลาตะเพียนนึ่ง .. ปลาสดมากๆ เลยค่ะ เสิร์ฟพร้อมผักลวกและน้ำพริกหนุ่ม ผักลวกเยอะมาก ส่วนน้ำพริกหนุ่มร้านนี้รสอ่อนไปหน่อยค่ะ


โดยรวมชอบมากนะคะ อาหารอร่อยหลายอย่าง หากมีโอกาสผ่านไปแถวกว๊านพะเยา แนะนำร้านนี้เลยค่ะ